विराट कोहली ने लिया DRS, नहीं दिया गया आउट तो फूंटा गुस्सा, कह दिया कुछ ऐसा, देखें VIDEO  
अंतिम कुछ ओवरों में पांच मौके गंवाने की बात पचाना मुश्किल : कोहली
कोहली ने डीआरएस पर कहा- फैसला हैरानी भरा था.
ऑस्ट्रेलिया ने वनडे श्रृंखला में 2-2 से बराबरी हासिल कर ली.
भारत और ऑस्ट्रेलिया (India Vs Australia) के बीच चौथा वनडे (Ind vs Aus 4th odi 2019) टीम इंडिया हार गया. 358 रन बनाने के बाद भी टीम इंडिया मैच नहीं बचा पाई. उस्मान ख्वाजा (Usman Khwaja), पीटर हैड्सकोंब (Peter Handscomb) और एशटन टर्नर (Aston Turner) ने शानदार बल्लेबाजी करते हुए मैच को टीम इंडिया से छीन लिया. मैच के बाद विराट कोहली (Virat Kohli) भी दुखी नजर आए. भारतीय कप्तान विराट कोहली (Virat Kohli) ने रविवार को यहां चौथे वनडे में मिली चार विकेट की हार के बाद कहा कि मैच में स्टंप करने के मौके अहम होते हैं और मैदान पर खराब क्षेत्ररक्षण के कारण अंतिम कुछ ओवर में पांच मौके गंवाने की बात पचाना मुश्किल है. आस्ट्रेलियाई टीम इस जीत से पांच मैचों की वनडे श्रृंखला में 2-2 से बराबरी हासिल कर ली.
 
कोहली (Virat Kohli) ने मैच के बाद कहा, 'विकेट पूरे समय अच्छा था, लेकिन पिछले दोनों मैचों में ओस के कारण परेशानी हुई. लेकिन यह कोई बहाना नहीं है. अंतिम कुछ ओवरों में पांच मौके गंवाने की बात पचाना मुश्किल है. एशटन (टर्नर) ने शानदार पारी खेली। (पीटर) हैंड्सकोंब ने शानदार पारी खेली और (उस्मान) ख्वाजा ने पारी को संभाले रखा.' मौके चूकने के बारे में कोहली (Virat Kohli) ने कहा, 'स्टंपिंग का मौके अहम होते हैं, हम मैदान पर थोड़े ढीले थे. डीआरएस (DRS) पर फैसला हैरानी भरा था, इसमें जरा भी निरंतरता नहीं थी. यह अब हर मैच में चर्चा का विषय बन गया है. यह परेशानी भरा बन सकता है, हमें अपना सर्वश्रेष्ठ करना होगा. हमने इस आस्ट्रेलियाई टीम के खिलाफ दो हैरानी भरे मैच खेले. इससे निश्चित रूप से दुख होगा.'
 
Pant's mistakes...!! pic.twitter.com/qyo9Kpkdox
 
ओस की भूमिका पर उन्होंने कहा, 'पिछले मैच में हमें बताया गया था कि इस पर ओस होगी. उनकी टीम काफी बेहतर खेली, यह स्वीकार करना होगा. उन्होंने सही जगह हिट किया और अपनी रणनीति का बेहतर कार्यान्वयन किया. हम पहले बल्लेबाजी करना चाहते थे, इसमें कोई संदेह नहीं था.' वहीं आस्ट्रेलियाई टीम के कप्तान आरोन फिंच ने कहा, 'उस्मान और हैंड्सकोंब के बीच भागीदारी अहम रही. पीटर (हैंड्सकोंब) के लिये पहला शतक जड़ना शानदार रहा. मुझे लगता है कि हमने आस्ट्रेलिया में 300 रन के लक्ष्य का पीछा किया था, हमने यहां भी यही प्रक्रिया अपनाने की कोशिश की. इसमें कोई असंमजस नहीं था, हम जानते थे कि हम इसे प्रति ओवर 10-12 होने पर भी हासिल कर सकते थे.'
फिंच ने कहा, 'मुझे लगता है कि यह खिलाड़ियों के मौके को हासिल करने के बारे में था. एशटन अपना दूसरा मैच खेल रहे थे और इस तरह की पारी खेलना शानदार है. पीटर अपना 16वां या 17वां मैच खेल रहा है. उस्मान भी वापसी कर रहा है. इन खिलाड़ियों द्वारा मौके का फायदा उठाना शानदार रहा. एशटन ने ऐसा बीबीएल में भी किया है.'